СТАТУТ
НА 
НАЦИОНАЛНА МЛАДЕЖКА АСТРОНОМИЧЕСКА КОНФЕРЕНЦИЯ
за учебната 2026 - 2027 година

Цели
Да се стимулира творческия подход, самостоятелната работа и начина на представяне работата на участниците по националните и международни астрономични проекти и резултати от наблюдения. Да задълбочи и разшири знанията и уменията по астрономия.

Участници
Право на участие имат всички ученици от страната, които:

· през настоящата година се обучават от V до  XII клас на ОУ, СУ, гимназии или посещават курсове по астрономия към ЦПЛР-АО, ЦПЛР - НАО, ЦПЛР - НАОП, ЦПЛР - ОДК, Младежки центрове, студенти във ВУЗ или докторанти;
· проявяват задълбочен интерес към астрономията;
Съдържание
Конференция включва представяне на резултатите от изследвания и наблюдения, които участниците са провеждали през цялата година на различни астрономически наблюдателни лагери и лагер-школи, представяне на работата по национални и международни астрономични проекти.

Изисквания към участниците
· да сформират група от максимум 4 участници - ръководител и до трима ученици;

· ръководителят да е учител, ръководител на кръжок и др. - не ученик;
· да изберат астрономически обект или явление, за който да съберат информация или да наблюдават и да изготвят доклад;

Възрастови категории: 

Няма изисквания за възрастова граница за слушатели
Изисквания към темите за доклади: 
Докладите, по своето съдържание могат да бъдат: 

· Доклад по изследователски (наблюдателен) проект;

· Доклад по илюстративен проект.

Оценяване и класиране
Няма оценяване и класиране на докладите, но презентацията или представянето на проекта трябва да отговаря на следните изисквания:
· Научна достоверност; 
· Стил на изложението: ясно, достъпно представяне на информацията;
· Съзнателност и творческо отношение към представянето;
· Адекватно използвана и посочена литература.
